stanford-oval/wikipedia huggingface dataset:
สมรภูมิไอเดีย
ผู้ดำเนินรายการและผู้ร่วมรายการ

อภิสรา นุตยกุล เป็นผู้ดำเนินรายการ
วิชัย จงประสิทธิ์พร เป็นผู้ช่วยพิธีกร
ดร.ชิต เหล่าวัฒนา เป็นกรรมการตัดสินด้านวิทยาศาสตร์ประจำรายการ
ภาณุเดช วัฒนสุชาติ เป็นกรรมการตัดสินด้านการออกแบบประจำรายการ
ปุณยวีร์ สุขกุลวรเศรษฐ์ เป็นกรรมการตัดสินด้านผู้บริโภคประจำรายการ
ธนา ลิมปนารยะ พิธีกรภาคสนามช่วงไอเดียทั่วไทย
เวลาการออกอากาศ

ทุกวันศุกร์ เวลา 15.30 - 15.55 น. ทางช่อง 3 และช่อง 33
พ.ศ. 2560 ได้ย้ายการออกอากาศมาทางช่อง 3 เอสดี 28 ทุกวันเสาร์ เวลา 09.00 - 09.30 น. เริ่มเทปแรกวันที่ 1 กรกฎาคม 2560
รูปแบบและกติกาในรายการ

ผู้เข้าแข่งขันเลือกจะ ขายปลีก หรือ ขายกูรูยกแพค
ขายปลีก ผู้เข้าแข่งขันเลือกนำเสนอกูรู 1 ท่าน (ทางทีมงานจะเลือกกูรูเฉพาะทางที่ตรงกับสิ่งประดิษฐ์ที่นำมาเสนอให้) และกูรูท่านนั่นจะเป็นผู้ตัดสินว่าจะซื้อผลงานนั้นหรือไม่ ถ้าซื้อไอเดีย รับทุนการศึกษาต่อยอดไอเดีย 5,000 บาท
ขายกูรูยกแพ็ค ผู้เข้าแข่งขันเลือกนำเสนอ กูรูทั้ง 3 ท่าน ถ้ากูรูทั้ง 3 ท่านกดป้ายไฟซื้อพร้อมกัน แสดงว่าซื้อไอเดีย รับทุนการศึกษาต่อยอดไอเดีย 10,000 บาท พร้อมถ้วยรางวัล แต่หากมีกูรูท่านใดท่านหนึ่งเลือกที่จะไม่ซื้อถือว่าสิ่งประดิษฐ์ชิ้นนั้นไม่ได้รับการซื้อจากทางรายการ
ประวัติ > สมรภูมิไอเดีย ปี 1

"กำเนิดสมรภูมิแห่งการซื้อขายไอเดียของเยาวชนไทย" ด้วยความต้องการที่จะเปิดโอกาสให้กับเยาวชนไทยที่มีความสามารถได้มีเวทีในการแสดงผลงานสิ่งประดิษฐ์ออกสู่สายตาผู้ชมทั่วประเทศ ก่อให้เกิดรายการ "สมรภูมิไอเดีย" ขึ้น ออกอากาศครั้งแรก 24 มีนาคม พ.ศ. 2549 โดยมีรูปแบบการแข่งขันคือ มีผู้เข้าแข่งขัน 2 ทีม พร้อมกับ ผลงาน/สิ่งประดิษฐ์ เพื่อนำผลงานมาแข่งขันกัน โดยเน้นที่นวัตกรรมเชิงอุตสาหกรรมโดยเยาวชนไทยเสือกะ
ประวัติ > สมรภูมิไอเดีย ปี 2

"Inspiration Store สีสันแห่งคนรุ่นใหม่ช่างคิด" ในปีที่ 2 ได้เปลี่ยนรูปแบบการแข่งขันให้เหลือผู้เข้าแข่งขัน 1 ทีม/สิ่งประดิษฐ์ ต่อ 1 เบรก และเพิ่มจำนวนสิ่งประดิษฐ์ที่นำเสนอเป็น 3 ผลงานต่อ 1 เทป โดยการตัดสินจะต้องให้กูรูทั้ง 3 ท่านตัดสินใจ ซื้อ อย่างเป็นเอกฉันท์ กับสิ่งประดิษฐ์ชิ้นนี้ทั้งหมดเพื่อรับทุนการศึกษา 10,000 บาท และเพิ่ม Inspiration ให้ผู้ชมโดยเพิ่มช่วง Update ไอเดียไฮเทค นำเสนอไอเดียนวัฒกรรมใหม่ ๆ จากทั่วโลกในระยะเวลา 1 นาที ในช่วงท้ายเบรก 1 และช่วง Clip ไอเดียเด็ดจากทางบ้าน ในช่วงท้ายเบรก 2
ประวัติ > สมรภูมิไอเดีย ปี 3

"เพิ่มความคิดสร้างสรรค์ เพิ่มความหลากหลาย ในสมรภูมิไอเดีย" ทางรายการได้ปรับเปลี่ยนรูปแบบเพื่อตอบรับนโยบายการประดิษฐ์สิ่งประดิษฐ์จากสถาบันการศึกษาที่มีแนวโน้มจะประดิษฐ์ผลงานที่มีประโยชน์ใช้สอยในชีวิตประจำวันมากยิ่งขึ้น ที่สำคัญคือสามารถผลิตชิ้นงานเพื่อจัดจำหน่ายในเชิงธุรกิจได้จริง มากกว่าเป็นเพียงแค่โครงงานเท่านนั้น โดยแบ่งกูรูเป็น 3 สาขา
ดร.ชิต เหล่าวัฒนา เป็นกรรมการตัดสินด้านวิทยาศาสตร์
ภาณุเดช วัฒนสุชาติ เป็นกรรมการตัดสินด้านการออกแบบ
วิชัย จงประสิทธิ์พร เป็นกรรมการตัดสินด้านผู้บริโภค
ประวัติ > สมรภูมิไอเดีย ปี 4

"โฉมใหม่พร้อมโครงการไอเดียเพื่อเยาวชนมากมาย" ปรับเปลี่ยนครั้งใหญ่เพื่อเพิ่มสีสันให้รายการโดยการขึ้นรับตำแหน่งพิธีกรของพี่เอก วิชัย จงประสิทธิ์พร คู่กับ ดาว อภิสรา นุตยกุล และเสริมกำลังกูรูด้านบริโภคคือ คุณปอ ปุณยวีร์ สุขกุลวรเศรษฐ์ และเปิดตัวเว็บไซต์ของรายการ www.brainchildtv3.com โดยได้น้องๆจาก ร.ร.จิตรลดา(สายวิชาชีพ)เป็นผู้ผลิตให้ รวมไปถึงการจัดกิจกรรมโครงการประกวดสิ่งประดิษฐ์มากมาย อาทิ
โครงการประกวดกระทงไบโอ
โครงการต่อยอดสิ่งประดิษฐ์ธุรกิจคนรุ่นใหม่
ประวัติ > สมรภูมิไอเดีย ปี 5

"5 พันธกิจเพื่อสิ่งแวดล้อม" พันธกิจที่1 เป้าหมายการเป็นศูนย์กลางคลังสิ่งประดิษฐ์ www.brainchildtv3.com พันธกิจที่2 ต่อยอดเจตนารมณ์กับการพัฒนาสิ่งประดิษฐ์เข้าสู่ธุรกิจกับการร่วมมือของ ThaiTicket Major พันธกิจที่3 การเพิ่มช่องทางการติดต่อกับ Call Center 02-2623955 พันธกิจที่4 มุ่งหวังนำวิทยาศาสตร์เทคโนโลยี ความคิดสร้างสรรค์เข้าสู่สังคมและเปิดโอกาสให้มีส่วนร่วมโดยเน้นแนวคิดเรื่องสิ่งแวดล้อม พันธกิจที่5 เน้นย้ำจุดยืนของรายการสมรภูมิไอเดียที่มีสาระมาพร้อมความบันเทิง
โดยปีนี้มีคอนเซปท์ ECO และใช้วัสดุประกอบฉากจากธรรมชาติเป็นหลัก เกณฑ์การตัดสินที่เข้มข้นขึ้น โดยกูรูทั้ง 3 ท่านจะมีคะแนน ท่านละ 10 คะแนน รวม 30 คะแนน สิ่งประดิษฐ์หรือไอเดียใดได้คะแนนรวมจากกูรู 25 คะแนนขึ้นไปถือว่าได้รับการซื้อจากทางรายการ รับทุนการศึกษา 10,000 บาท  พร้อมด้วยโครงการประกวดสิ่งประดิษฐ์มากมาย อาทิ
โครงการประกวดกระทงไบโอ ปี 2
โครงการประกวดสื่อสร้างสรรค์เทคโนโลยีนิวเคลียร์
โครงการตกแต่งบ้านลดโลกร้อน
ประวัติ > สมรภูมิไอเดีย ปี 5+1 (ปี 6)

"สมรภูมิไอเดียทั่วไทย" ในปี 5+1 รายการสมรภูมิไอเดียเพิ่มความเข้มข้นและหลากหลายของสิ่งประดิษฐ์ โดยนำเสนอรายการเป็น 3 ช่วย
ช่วงที่ 1 ไอเดียตั้งไข่ เป็นการนำเสนอของเด็กระดับอนุบาล-ระดับมัธยม
ช่วงที่ 2 ไอเดียต้นกล้า เป็นการนำเสนอของเยาวชนระดับชั้น ปวช. ปวส. และอุดมศึกษา
ช่วงที่ 3 ไอเดียภูมิปัญญา เป็นการนำเสนอของพ่อค้า แม่ขาย ผู้ที่ประกอบอาชีพแล้วมีไอเดีย
และบทบาทพิธีกรภาคสนามของ เชน ธนา ลิมปนารยะเพื่อนำทุกท่านไปสัมผัสไอเดียทั่วประเทศ ไม่ว่าอีสาน เหนือ ออก ใต้ เชน ธนา จะเสาะแสวงหามาให้คุณผู้ชมทุกท่าน
กิจกรรมที่เกิดขึ้นในปีนี้
ตลาดนัดไอเดียจัดขึ้นเมื่อ 17 กุมภาพันธ์ 2554 ณ อาคารมาลีนนท์
ร่วมมือกับ Thai Ticket Major ในการจัดจำหน่ายสิ่งประดิษฐ์
ร่วมมือกับสถาบันเทคโนโลยีนิวเคลียร์แห่งชาติ (องค์การมหาชน) ต่อยอดโครงการนำสื่อสร้างสรรค์ไปเผยแพร่กับสถาบันการศึกษาทั่วประเทศ
ขยายโอกาสสร้าง networking โดยจับมือกับเว็บไซต์เด็กดี www.dek-d.com ในการจัดโครงการเหยี่ยวข่าวเด็กดีมีไอเดีย
ประวัติ > สมรภูมิไอเดีย ic7+ (ปี 7)

"สังคมคนมีไอเดีย" ในปีนี้ได้เปิดโอกาสให้ผู้ร่วมแข่งขันในรายการครอบคลุมทุกกลุ่มทุกวัย โดยช่วงที่ 1 เป็นการนำเสนอ ซื้อ-ขาย ไอเดียเปิดพื้นที่ให้เยาวชนได้แสดงออกและนำเสนออย่างเต็มที่ ช่วงที่ 2 กับการต่อยอดไอเดียสิ่งประดิษฐ์ ของเยาวชนเพื่อสร้างแรงบันดาลใจให้แก่ผู้ชมทางบ้านซึ่งในปีนี้ได้เพิ่มกูรู SME ขึ้นมาอีก 1 ท่าน คือ คุณปุ๊ก สมาพร ชูกิจ ช่วงที่ 3 กับการสานต่อไอเดียทั่วไทยของพิธีกรภาคสนาม เชน ธนา ลิมปนารยะ โดยในปีนี้ได้ใช้ชื่ออย่างเป็นทางการว่า สมรภูมิไอเดีย ic7+ ซึ่งแยกออกเป็นตัวอักษรดังนี้
i = innovation     นวัตกรรม
c = creativity     ความคิดสร้างสรรค์
s = society        สังคม
e = environment    สิ่งแวดล้อม
v = value added    การเพิ่มมูลค่า
e = end user       ผู้บริโภค
n = need           ความต้องการที่จำเป็น
tริสชี่
ประวัติ > สมรภูมิไอเดีย ปี 8

"กับความสำเร็จที่ไม่สิ้นสุดของ สมรภูมิไอเดีย" สมรภูมิไอเดียปรับรูปแบบการนำเสนอในรายการ ด้วยความเข้มข้นของการตัดสินคณะกูรู เพิ่มความหลากหลายของสิ่งประดิษฐ์ และใส่ไอเดียการต่อยอดจากเยาวชนนักคิด นักประดิษฐ์ ที่จะมาช่วยสร้างแรงบันดาลใจให้กลุ่มผู้บริโภค คือ ผู้ชมทางบ้าน ที่จะสามารถนำแนวคิดหรือสิ่งประดิษฐ์ไปต่อยอดให้เกิดประโยชน์ต่อการใช้ชีวิตสูงสุดได้
นอกจากนี้ เปิดโอกาสให้ผู้ร่วมแข่งขันในรายการครอบคลุมทุกกลุ่ม ทุกวัยได้มีโอกาสเข้ามาร่วมนำเสนอในรายการมากยิ่งขึ้น เพื่อมุ่งให้ทุกคนได้มีพื้นที่ในการนำเสนอไอเดีย สิ่งประดิษฐ์สิ่งดี ๆ ให้กับทุกคน
การ ซื้อ-ขาย ไอเดียสิ่งประดิษฐ์ ของเยาวชน เปิดพื้นที่กว้างขึ้น เพื่อมุ่งหวังให้เยาวชนได้ใช้พื้นที่ในการนำเสนอผลงานสิ่งประดิษฐ์ทางความคิดได้อย่างเต็มที่ โดยปรับรูปแบบการซื้อ-ขายให้สนุกมากขึ้นการตัดสินของคณะกูรูที่เข้มข้นขึ้นและคำแนะนำดี ๆ ที่กูรูสอดแทรกให้เยาวชนได้นำกลับไปพัฒนาสิ่งประดิษฐ์ให้มีประสิทธิภาพที่ดีขึ้น ผลงานสิ่งประดิษฐ์ที่สามารถจับต้องใช้ได้จริง เข้าถึงกลุ่มคนดูมากยิ่งขึ้น
อ้างอิงและเชิงอรรถ

อาวุธไอเดีย
ครอบครัวข่าวเด็ก
แหล่งข้อมูลอื่น

Facebook page ของรายการสมรภูมิไอเดีย
เว็บไซต์รายการสมรภูมิไอเดีย เก็บถาวร 2015-04-11 ที่ เวย์แบ็กแมชชีน
พิธีกรหลักรายการสมรภูมิไอเดีย
พิธีกรภาคสนาม
เจ้าฟ้าเงี้ยว

| เจ้าฟ้าเงี้ยว> พระมหากษัตริย์เชียงทอง (ลาว) |
| --- | --- |
ครองราชย์: พ.ศ. 1887 - 1894
ก่อนหน้า: พระยาสุวรรณคำผง
ถัดไป: เจ้าฟ้าคำเฮียว

สวรรคต: พ.ศ. 1896 เมืองปากซัน
พระราชบุตร: พระเจ้าฟ้างุ่ม
พระราชบิดา: พระยาสุวรรณคำผง
เจ้าฟ้าเงี้ยว หรือ ท้าวผีฟ้าเป็นพระราชโอรสของพระยาสุวรรณคำผง ขึ้นครองราชย์ต่อจากพระราชบิดา แต่ครองราชย์ได้ 4 ปี เกิดความขัดแย้งกับเสนาอำมาตย์จึงพาสมัครพรรคพวกของตนไปตั้งมั่นที่เมืองลามมะลักองการซึ่งอยู่ในแขวงอัตตะปือในปัจจุบัน เจ้าฟ้าเงี้ยวมีโอรสคือพระเจ้าฟ้างุ่ม ซึ่งได้อภิเษกสมรสกับพระราชธิดาของกษัตริย์ขอม และได้รวบรวมกำลังทหารโดยได้รับการสนับสนุนจากขอม เจ้าฟ้าเงี้ยวและเจ้าฟ้างุ่มได้ยกทัพขึ้นมาด้วยกันแต่เจ้าฟ้าเงี้ยวสวรรคตที่เมืองปากซันเมื่อ พ.ศ. 1896 ส่วนเจ้าฟ้างุ่มพระโอรสได้ปราบปรามหัวเมืองลาวทั้งหมดและได้สถาปนาอาณาจักรลาวล้านช้างขึ้น
เขาเอ๋อเหมย์และพระพุทธรูปเล่อชาน

| พื้นที่ทัศนียภาพเขาเอ๋อเหมย์ รวมทั้งพื้นที่ทัศนียภาพพระพุทธรูปเล่อชาน * |
| --- | --- |
  แหล่งมรดกโลกโดยยูเนสโก
องค์พระพุทธรูปเล่อชาน
ประเทศ: มณฑลเสฉวน  จีน
ประเภท: มรดกโลกแบบผสม
เกณฑ์พิจารณา: (iv) (vi) (x)
ประวัติการขึ้นทะเบียน
ขึ้นทะเบียน: 2539 (คณะกรรมการสมัยที่ 20)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เขาเอ๋อเหมย์และพระพุทธรูปเล่อชาน คือแหล่งมรดกโลกแบบผสม ตั้งอยู่ในมณฑลเสฉวน ประเทศจีน
เขาเอ๋อเหมย์เป็นพุทธสถานที่สำคัญที่มีมาตั้งแต่สมัยราชวงศ์ฮั่น และเจริญสูงสุดในสมัยราชวงศ์ซ่ง ส่วนพระพุทธรูปเล่อชานนั้นเป็นพระพุทธรูปขนาดใหญ่มากสลักอยู่บนผาที่เริ่มสร้างขึ้นในปี พ.ศ. 1256 (ค.ศ. 713) ถึงแม้จะอยู่กันต่างที่ แต่เขาเอ๋อเหมย์และพระพุทธรูปเล่อชานได้รับรวมลงทะเบียนเป็นมรดกโลกภายใต้ชื่อ "ภูมิทัศน์แห่งเขาเอ๋อเหมย์และพระพุทธรูปเล่อชาน"
เนื่องจากเป็นสถานที่ศักดิ์สิทธิ์ที่มีมาตั้งแต่สมัยโบราณ พื้นที่บริเวณนี้จึงมิได้ถูกพัฒนาหรือทำลายแต่อย่างใด ยังคงความเป็นธรรมชาติที่สมบูรณ์อยู่ดั้งเดิม ดังนั้นมรดกโลกแห่งนี้จึงมิได้รับลงทะเบียนเป็นมรดกโลกทางวัฒนธรรม แต่เป็นประเภทผสมระหว่างวัฒนธรรมและธรรมชาติแทน
ข้อกำหนดและหลักเกณฑ์ในการพิจารณาให้เป็นมรดกโลก

เขาเอ๋อเหมย์และพระพุทธรูปเล่อชานได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
(x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่ว โลกให้ความสนใจด้วย
| ด ค กแหล่งมรดกโลกในประเทศจีน |
| --- | --- | --- |
| ทางวัฒนธรรม |  พระราชวังหลวงแห่งราชวงศ์หมิงและชิงในปักกิ่งและเฉิ่นหยาง  สุสานจักรพรรดิฉินที่ 1  ถ้ำมั่วเกา  แหล่งขุดค้นทางโบราณคดีมนุษย์ปักกิ่ง โจวโข่วเตี้ยน  กำแพงเมืองจีน  กลุ่มอาคารโบราณบนทิวเขาอู่ตัง  กลุ่มโบราณสถานพระราชวังโปตาลาในลาซา  สถานที่พักร้อนและหมู่วัดในเฉิงเต๋อ  วัดขงจื๊อ สุสานขงจื๊อ และจวนตระกูลขงในชฺวีฟู่  อุทยานแห่งชาติเขาหลู  เมืองโบราณผิงเหยา  เมืองเก่าลี่เจียง  สวนโบราณแห่งซูโจว  พระราชวังฤดูร้อน สวนหลวงในปักกิ่ง  หอสักการะฟ้า: แท่นบวงสรวงของจักรพรรดิในปักกิ่ง  งานแกะสลักหินแห่งต้าจู๋  หมู่บ้านโบราณในอานฮุยตอนใต้ ซีตี้และหงชุน  สุสานหลวงราชวงศ์หมิงและชิง  ถ้ำหลงเหมิน  เขาชิงเฉิงและระบบชลประทานตูเจียงยั่น  ถ้ำยฺหวินกัง  เมืองหลวงและสุสานของอาณาจักรโคกูรยอโบราณ  ศูนย์ประวัติศาสตร์มาเก๊า  อินซฺวี  เตียวโหลวและหมู่บ้านแห่งไคผิง  ถู่โหลวแห่งฝูเจี้ยน  เขาอู่ไถ  โบราณสถานแห่งเติงเฟิงใน "ศูนย์กลางแห่งสวรรค์และโลก"  ภูมิทัศน์วัฒนธรรมทะเลสาบตะวันตกในหางโจว  แหล่งแซนาดู  ภูมิทัศน์วัฒนธรรมนาขั้นบันไดหงเหอฮาหนี่  คลองใหญ่  เส้นทางสายไหม: โครงข่ายเส้นทางฉนวนฉางอาน-เทียนชาน  แหล่งตู่ซี  ภูมิทัศน์วัฒนธรรมศิลปะบนหินจั่วเจียงหัวซาน  กูลังซู: ชุมชนประวัติศาสตร์นานาชาติ  ซากโบราณคดีแห่งเมืองเหลียงจู  เฉวียนโจว: ศูนย์กลางโลกในจีนสมัยราชวงศ์ซ่งและหยวน  ภูมิทัศน์วัฒนธรรมป่าชาเก่าแก่แห่งเขาจิ่งม่ายในผูเอ่อร์  แกนกลางปักกิ่ง : กลุ่มอาคารที่แสดงระเบียบในอุดมคติของเมืองหลวงจีน  |  |
| ทางธรรมชาติ |  พื้นที่ที่มีคุณค่าทางทัศนียภาพและประวัติศาสตร์หวงหลง  พื้นที่ที่มีคุณค่าทางทัศนียภาพและประวัติศาสตร์หุบเขาจิ่วไจ้โกว  พื้นที่ที่มีคุณค่าทางทัศนียภาพและประวัติศาสตร์อู่หลิงยฺเหวียน  พื้นที่คุ้มครองแม่น้ำขนานสามสายแห่งยูนนาน (แม่น้ำโขง-แม่น้ำแยงซี-แม่น้ำสาละวิน)   เขตรักษาพันธุ์แพนด้ายักษ์แห่งเสฉวน วั่วหลง ภูเขาซื่อกูเหนียง และทิวเขาเจียจิน  คาสต์ในจีนตอนใต้  อุทยานแห่งชาติเขาซานชิง  ตานเสียแห่งจีน  แหล่งซากดึกดำบรรพ์เฉิงเจียง  เทียนชานในซินเจียง  หูเป่ย์เฉินหนงเจี้ย  ชิงไห่โฮห์ซิล  ฟานจิงซาน  เขตรักษาพันธุ์นกอพยพตลอดฝั่งทะเลเหลือง-อ่าวปั๋วไห่แห่งจีน (ระยะที่ 1)  ทะเลทรายบาไดง์จารัง - Towers of Sand and Lakes  |  |
| แบบผสม |  เขาไท่  เขาหวง  พื้นที่ทัศนียภาพเขาเอ๋อเหมย์ รวมทั้งพื้นที่ทัศนียภาพพระพุทธรูปเล่อชาน  ทิวเขาอู่อี๋  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
ฮิโรฟูมิ โนจิมะ

| ฮิโรฟูมิ โนจิมะ |
| --- | --- |
野島 裕史
เกิด:  (1973-04-16) 16 เมษายน ค.ศ. 1973 (51 ปี) โตเกียว ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ฮิโรฟูมิ โนจิมะ (ญี่ปุ่น: 野島 裕史; โรมาจิ: Nojima Hirofumi; 16 เมษายน ค.ศ. 1973 -) เป็นนักพากย์และผู้บรรยายชายชาวญี่ปุ่น เกิดที่เขตสึงินามิในโตเกียว สังกัดอาโอนิโปรดักชัน
พ่อของเขาคืออากิโอะ โนจิมะ และน้องชายคือ เค็นจิ โนจิมะ ต่างก็เป็นนักพากย์ น้องคนสุดท้องในบรรดาพี่น้องสามคนคือ นักเขียน ซาโตชิ โนจิมะ หลานชายของเขา (ลูกชายคนโตของเค็นจิ) โทยะ โนจิมะ เป็นนักแสดง แม่เป็นนักธรรมชาติวิทยา
ผลงานพากย์

ชานะ นักรบเนตรอัคคี (อิเกะ ฮายาโตะ)
อินาสึมะอีเลฟเวน (โกเอ็นจิ ชุนยะ)
แพนโดร่า ฮาร์ท (เอลิอ็อต ไนต์เรย์)
โอคามิซัง (คิริกิ ลิสต์)
อภิมหาบรรลัยกัลป์ (โฮชิมุระ จุนอิจิโร)
โอตาคุปั่นสะท้านโลก (อิชิงากิ โคตาโร)
เขตปกครองคณะสงฆ์จังหวัดพิษณุโลก

การปกครองคณะสงฆ์ระดับจังหวัดเป็นไปตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดพิษณุโลกอยู่เขตปกครองคณะสงฆ์ภาค 5 ในเขตปกครองคณะสงฆ์หนเหนือ โดยจัดแบ่งการปครองภายในเป็น  9 อำเภอ (9 เจ้าคณะเภอ) 98 ตำบล (98 เจ้าคณะตำบล)
ปัจจุบันมี
(1)  พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมือง จังหวัดพิษณุโลก ที่ปรึกษาเจ้าคณะจังหวัดพิษณุโลก
(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก  (ตามมติประชุมมหาเถรสมาคม ครั้งที่ 05/2561 มติที่ 125/2561 เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561 ) วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก
(3)  พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมือง จังหวัดพิษณุโลก
]
ประวัติ > เจ้าคณะจังหวัด

จังหวัดพิษณุโลก มี 9 อำเภอ 98 ตำบล มีวัดในเขตปกครองจำนวน
(1)  พระราชธรรมคณี (นารถ ลวณรกฺโณ น.ธ.เอก) เจ้าอาวาสวัดศรีรัตนาราม ตำบลท่าทอง อำเภอเมือง จังหวัดพิษณุโลก ที่ปรึกษาเจ้าคณะจังหวัดพิษณุโลก
(2) พระศรีรัตนมุนี (ขวัญรัก ป.ธ.9) เจ้าคณะจังหวัดพิษณุโลก  (ตามมติประชุมมหาเถรสมาคม ครั้งที่ 05/2561 มติที่ 125/2561 เมื่อวันที่ ๒๐ กุมภาพันธ์ ๒๕๖๑                 การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก  ได้รับตราตั้งพระบัญชาฯ วันที่ 2 พฤษภาคม 2561 ) วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก
(3)  พระครูศรีสุธรรมาภรณ์ (ยงยุทธิ์ ป.ธ.6) รองเจ้าคณะจังหวัดพิษณุโลก รูปที่ 1  วัดมะขามเตี้ย ตำบลหัวรอ อำเภอเมือง จังหวัดพิษณุโลก
]
(4)  พระรัตนโมลี (ไพรินทร์) รองเจ้าคณะจังหวัดพิษณุโลก รูปที่ 2   วัดพระศรีรัตนมหาธาตุ ตำบลในเมือง อำเภอเมือง จังหวัดพิษณุโลก  ในการประชุมมหาเถรสมาคม ครั้งที่ ๑/๒๕๖๒ เมื่อวันที่ ๑๐ มกราคม ๒๕๖๒ เลขาธิการ มหาเถรสมาคมเสนอว่า พระวิสุทธิวงศาจารย์ เจ้าคณะใหญ่หนเหนือ ได้มีลิขิต ที่ จญ.น. ๔/๒๕๖๒ ลงวันที่ ๙ มกราคม ๒๕๖๒
ประวัติ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ทำเนียบเจ้าคณะจังหวัดและรองเจ้าคณะจังหวัดพิษณุโลก
| ที่ | รายนาม/สมณศักดิ์ | ตำแหน่ง | วัด | เริ่มวาระ | สิ้นสุดวาระ | หมายเหตุ |
| 1 | พระราชธรรมคณี (นารถ ลวณรกฺโณ น.ธ.เอก) | ที่ปรึกษาเจ้าคณะจังหวัด | วัดศรีรัตนาราม | พ.ศ. 2546 | วันที่ 8 ตุลาคม 2560 |  |
| 2 | พระศรีรัตนมุนี (ขวัญรัก ป.ธ.9) | เจ้าคณะจังหวัดพิษณุโลก | วัดพระศรีรัตนมหาธาตุ ตำบลในเมือง อำเภอเมืองพิษณุโลก จังหวัดพิษณุโลก | ปัจจุบัน. เจ้าคณะจังหวัดพิษณุโลก. เมื่อวันที่. 22 กุมภาพันธ์. 2561 |  | ตามมติประชุมมหาเถรสมาคม ครั้งที่ 05/2561 มติที่ 125/2561 เมื่อวันที่ ๒๐ กุมภาพันธ์ ๒๕๖๑การเสนอแต่งตั้ง พระศรีรัตนมุนี ให้ดำรงตำแหน่ง เจ้าคณะจังหวัดพิษณุโลก ได้รับตราตั้งพระบัญชาฯ วันที่ 2 พฤษภาคม 2561 |
| 3 | พระครูศรีสุธรรมาภรณ์ (ยงยุทธป.ธ.6) | รองเจ้าคณะจังหวัด รูปที่ 1 | วัดมะขามเตี้ย | พ.ศ. 2559 | ปัจจุบัน |  |
แหล่งข้อมูลอื่น

สำนักงานมหาเถรสมาคม
สำนักงานพระพุทธศาสนาจังหวัดพิษณุโลก
| ด ค กเขตปกครองคณะสงฆ์มหานิกาย ภาค 5 |
| --- | --- |
จังหวัดพิษณุโลก · จังหวัดสุโขทัย· จังหวัดอุตรดิตถ์· จังหวัดตาก
อุทยานแห่งชาติบูโด-สุไหงปาดี

| อุทยานแห่งชาติบูโด-สุไหงปาดี |
| --- | --- |
ไอยูซีเอ็นกลุ่ม 2 (อุทยานแห่งชาติ)
ที่ตั้ง: จังหวัดนราธิวาส จังหวัดยะลา และจังหวัดปัตตานี ประเทศไทย
พิกัด: 6°28′01″N 101°37′48″E﻿ / ﻿6.467°N 101.630°E﻿ / 6.467; 101.630
พื้นที่: 294 km2 (114 sq mi)
จัดตั้ง: พ.ศ. 2542
อุทยานแห่งชาติบูโด-สุไหงปาดี เป็นอุทยานแห่งชาติที่ตั้งอยู่ในภาคใต้ตอนล่างของประเทศไทย โดยเป็นส่วนหนึ่งของเทือกเขาสันกาลาคีรี ซึ่งเป็นส่วนใต้สุดของเทือกเขาตะนาวศรีก่อนที่แนวเทือกเขาจะทอดตัวยาวเข้าไปในมาเลเซีย
อุทยานแห่งนี้มีพื้นที่ 294 ตารางกิโลเมตร (114 ตารางไมล์) ครอบคลุมพื้นที่สามจังหวัดทางภาคใต้ ได้แก่ นราธิวาส ยะลา และปัตตานี เป็นที่ตั้งของแนวเทือกเขาบูโด ส่วนหนึ่งของป่าฝนเขตร้อนอินโด-มลายูซึ่งมีความชื้นสูงและมีฝนตกตลอดทั้งปี ภายในอุทยานมีน้ำตกหลายแห่ง อาทิ น้ำตกภูแว น้ำตกปาโช และน้ำตกปาโก ซึ่งน้ำตกปาโชบนหน้าผาสูง เป็นน้ำตกที่มีชื่อเสียงที่สุด โดยคำว่า "ปาโช" ผันมาจากคำภาษามลายูที่แปลว่า "น้ำตก"
ความหลากหลายทางชีวภาพ

พันธุ์พืชที่มีชื่อเสียงของอุทยานแห่งนี้คือ "ใบทอง" หรือ "ยันเดา" ซึ่งถูกค้นพบครั้งแรกที่นี่ใน พ.ศ. 2531 สัตว์หายากที่พบในเขตอุทยานได้แก่ แรด ชะนีมือดำ สมเสร็จ เลียงผาเหนือ ค่างแว่นถิ่นใต้ ค่างดำมลายู และค่างหนุมาน โดยค่างมักอาศัยอยู่ในป่าลีกและบนภูเขาสูง อยู่รวมกันเป็นกลุ่มประมาณ 30-40 ตัว
เงินก้นถุง

เงินก้นถุง หมายถึง เงินที่เก็บไว้เป็นมงคล เงินจำนวนหนึ่งที่ผู้ใหญ่มอบให้ใช้ทำทุนหรือเป็นทุนรอนสำหรับดำรงชีวิตครอบครัว เช่น มอบให้ในวันแต่งงาน จะเป็นจำนวนน้อยหรือจำนวนมากก็ได้ ถ้าเป็นจำนวนมาก ก็จะเก็บเงินไว้สัก 2-3 เหรียญ ใส่ไว้ในถุงเงินหรือกำปั่น ส่วนที่เหลือก็จะนำไปใช้ตั้งตัวที่เรียกว่า "เงินก้นถุง" ก็เพราะในสมัยก่อนไม่มีธนบัตรใช้มีใช้แต่เงินเหรียญและยังไม่มีกระเป๋าสตางค์ใช้ ก็เอาผ้ามาเย็บเป็นถุง ใส่เงินเหรียญสำหรับพกพาติดตัวเวลาเดินทางหรือไปจ่ายตลาด ถ้ามีมากมายเกินกว่าจะใส่ถุงได้หมดก็จะเก็บไว้ในกำปั้น ปัจจุบันมักเก็บไว้ในตู้นิรภัย
เงินก้นถุงที่ได้รับมาถือว่าเป็นของดีเป็นของสิริมงคลนำโชคลาภ ผู้ได้รับมักจะไม่ใช้เงินก้อนนี้ จะเก็บไว้ก้นถุง จึงเรียกว่า "เงินก้นถุง" ด้วยถือเคล็ดว่า เมื่อใส่เงินก้นถุงไว้ก้นถุงแล้ว จะมีเงินเพิ่มในถุงมากขึ้น ๆ จนเต็มถุง ซึ่งหมายถึงฐานะของตน มั่งคั่งขึ้นนั่นเอง โอกาสที่ผู้ใหญ่จะให้เงินก้นถุงแก่ลูกหลานหรือบริวารก็คือเมื่อลูกหลานหรือบริวารแต่งงานออกเรือนไป หรือ เริ่มดำเนินกิจการค้าขายของตนเอง หรือต้องออกจากบ้านไป ทำมาหากินในที่ต่างถิ่นหรือเป็นรางวัลอย่างใดอย่างหนึ่ง เงินก้นถุงที่ให้ไปนี้มักจะใส่อยู่ในถุงผ้าสีแดงสีเงินหรือสีทอง แล้วแต่ฐานะของผู้ให้ ถ้าเป็นเงินก้นถุงพระราชทานจากพระมหากษัตริย์ ผู้ได้รับพระราชทานจะนำไปวางใส่พานตั้งไว้บนหิ้งพระหรือโต๊ะหมู่บูชาพระ เพราะถือว่าเป็นสิ่งสิริมงคลอย่างสูงแก่ผู้ได้รับพระราชทาน
เคต ยาเซวิช

ผู้ตัดสินฟุตบอลชาวออสเตรเลีย (เกิด ค.ศ. 1985)
| 0 | 1 | 2 | 3 |
| --- | --- | --- | --- |
 
ชื่อเต็ม:  แคทเธอรีน มาร์กาเรต ยาเซวิช
วันเกิด:   (1985-04-06) 6 เมษายน ค.ศ. 1985 (39 ปี) แมนลี รัฐนิวเซาท์เวลส์ ประเทศออสเตรเลีย
ในประเทศ
| ปี |  ลีก |  หน้าที่ |  |
| ค.ศ. 2008– |  ดับเบิลยูลีก/เอลีกหญิง |  ผู้ตัดสิน |  |
| ค.ศ. 2020– |  เอลีก |  ผู้ตัดสิน |  |
ระหว่างประเทศ
| ปี |  ลีก |  หน้าที่ |  |
| ค.ศ. 2011– |  รายชื่อของฟีฟา |  ผู้ตัดสิน |  |
แคทเธอรีน มาร์กาเรต ยาเซวิช (อักษรโรมัน: Katherine Margaret Jacewicz; 6 เมษายน ค.ศ. 1985 – ) เป็นผู้ตัดสินฟุตบอลชาวออสเตรเลีย เธอได้อยู่ในรายชื่อของฟีฟาครั้งแรกใน ค.ศ. 2011
อาชีพผู้ตัดสิน

ยาเซวิชเริ่มเป็นผู้ตัดสินเมื่ออายุ 13 ปีเมื่อทีมของพี่ชายของเธอต้องการผู้ตัดสิน
หลังจากได้รับแต่งตั้งให้เป็นผู้ตัดสินในการแข่งดับเบิลยูลีกแกรนด์ไฟนอล 2019 ก็เป็นรอบชิงชนะเลิศครั้งที่เก้าของเธอจากสิบเอ็ดฤดูกาลแรกของดับเบิลยูลีก ซึ่งได้รับการเปลี่ยนชื่อใน ค.ศ. 2021 เป็นเอลีกหญิง
เธอได้เป็นผู้ตัดสินของฟีฟาใน ค.ศ. 2011 และรับผิดชอบการแข่งฟุตบอลโลกหญิงอายุไม่เกิน 17 ปี 2016 รอบชิงชนะเลิศ ที่ประเทศจอร์แดน
ยาเซวิชได้รับเลือกให้เป็นหนึ่งใน 27 ผู้ตัดสินสำหรับฟุตบอลโลกหญิง 2019 เธอเป็นผู้ตัดสินการแข่งสองนัด รวมถึงการปะทะรอบ 16 ทีม ระหว่างสวีเดนกับแคนาดา
ส่วนในเอลีก ฤดูกาล 2019–2020 ยาเซวิชกลายเป็นผู้หญิงคนแรกที่เป็นผู้ตัดสินการแข่งในเอลีกเมื่อเธอดูแลการแข่งระหว่างทีมเมลเบิร์นซิตีกับนิวคาสเซิลเจตส์
เมื่อวันที่ 9 มกราคม ค.ศ. 2023 ฟีฟาได้แต่งตั้งเธอให้เป็นผู้ตัดสินสำหรับฟุตบอลโลกหญิง 2023 ที่ประเทศออสเตรเลีย เธอเป็นผู้ตัดสินการแข่งสองนัด รวมถึงรอบ 16 ทีมสุดท้ายที่ปะทะกัน ระหว่างโคลอมเบียกับจาเมกา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคต ยาเซวิช
อุ้มรัก

| อุ้มรัก |
| --- | --- |
สร้างโดย: บริษัท ละครไท จำกัด
เขียนโดย: เอกลิขิต
กำกับโดย: อำไพพร จิตต์ไม่งง
แสดงนำ: แอน ทองประสม ธีรเดช วงศ์พัวพันธ์ ภัคจีรา วรรณสุทธิ์ กรรชัย กำเนิดพลอย วริษฐ์ ทิพโกมุท ชนกวนันท์ รักชีพ เจมี่ บูเฮอร์ 
ผู้ประพันธ์ดนตรีแก่นเรื่อง: สารภาพ
จำนวนตอน: 14 ตอน
การผลิต
ผู้อำนวยการผลิต: ประวิทย์ มาลีนนท์
ความยาวตอน: 120 นาที/ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 23 พฤษภาคม พ.ศ. 2549 – 17 กรกฎาคม พ.ศ. 2549
อุ้มรัก เป็นละครโทรทัศน์ แนวโรแมนติกดราม่าออกอากาศทางช่อง 3 วันจันทร์-อังคาร เวลา 20.30 น. เรื่องราวเกี่ยวกับการตั้งท้องที่ไม่ตั้งใจ ของนางแบบสาวไฮโซ  ณภัทร กับ ช่างภาพ  ราเชนทร์
บทประพันธ์ :  เอกลิขิต
บทโทรทัศน์ :  เอกลิขิต
ผู้กำกับการแสดง :  อำไพพร จิตต์ไม่งง
สถานีโทรทัศน์ :  ช่อง 3
ผลิตโดย :  หทัยรัตน์ อมตะวณิชย์
วันแรกออกอากาศ :  23 พฤษภาคม พ.ศ. 2549
วัน-เวลาออกอากาศ : ทุกวันจันทร์-อังคาร
เรื่องย่อ

ณภัทร (แอน ทองประสม) ดาราสาวไฮโซเอาแต่ใจ เข้าสู่วงการความงามตามคำแนะนำของ แอนนา (เจมี่ บูเฮอร์) นางแบบสาวเพื่อนสนิท ในการถ่ายงานโฆษณาชิ้นหนึ่ง ณภัทร ได้พบกับ ราเชนทร์ (ธีรเดช วงศ์พัวพันธ์)  หนุ่มปากจัด เชนต่อว่าต่อขานณภัทรที่ไปสาย ทำให้การพบหน้ากันครั้งแรก จึงจบลงด้วยบรรยากาศของความไม่เป็นมิตรกัน
ต่อมา ในปาร์ตี้วันเกิดของนิตยสารชื่อดัง เชนได้รับเชิญมาพร้อมกับ จัสมิน (ตุ๊ก ชนกวนัน) นางแบบที่ตกเป็นข่าวกิ๊กกันอยู่ ในงานนั้น ณภัทรแข่งดื่มเหล้า จนเมามาย ไม่ได้สติ ทำให้ณภัทรต้องพากลับไปนอนที่ห้อง แต่เกิดอุบัติเหตุเมื่อกระเป๋าของ กัญ อุไร กับจัสมิสลับกัน แบงค์ ที่เมามายเช่นกันจึงไขกุญเข้าห้องถูก แล้วคืนนั้นทั้งคู่ก็มีอะไรกัน
เมื่อณภัทรตื่นขึ้นมาและพบว่าตัวเองได้มีอะไรกับเชน ก็ร้องไห้เสียใจ ต่อว่าเชนต่าง ๆ นานา เชนก็รู้สึกผิดและขอรับผิดชอบ แต่เธอไม่ต้องการจึงขับไล่เขาออกไป และหลังจาก นั้น ณภัทรก็พบว่าตัวเองตั้งครรภ์ พยายามที่จะเอาเด็กออก แต่ก็ทำไม่ลง จึงพยายามที่จะ หาพ่อให้ลูกในท้องแทน ในขณะที่เชนก็พยายามตื้อที่จะขอเป็นรับผิดชอบโดยตลอด เพราะเขาปมในใจ เมื่อพ่อแม่ของเขาประสบอุบัติเหตุเสียชีวิตตั้งแต่เขายังเป็นเด็ก ทำให้เชนอยากเป็นหัวหน้าครอบครัวที่ดีให้ได้
ณภัทรคิดจะให้ มาร์ค (วริษฐ์ ทิพโกมุท) อดีตกิ๊กเก่ามาเป็นพ่อของลูกในท้อง จึงพยายามที่จะใกล้ชิดมาร์ค แต่แล้วแผนการต่าง ๆ ก็ถูกเชนขัดขวาง ทั้งเชนและมาร์คจึงประกาศตัวเป็นคู่แข่งกัน เพราะความจริงใจของเชน จึงทำให้แอนนาแอบเป็นผู้ช่วยเหลือเชนมาโดยตลอด และอีกเหตุผลสำคัญคือ แอนนาก็ชอบมาร์คเหมือนกัน
และแล้วความลับเรื่องท้องของณภัทรก็แตก เพราะจัสมินที่ไปทำงานด้วยกัน จับได้และแจ้งให้นักข่าวทราบ ทำให้เชนต้องประกาศว่าตนเองเป็นพ่อเด็ก และกำลังจะแต่งงาน กับณภัทร ซึ่งในขณะนั้นหนีไปหาพ่อที่ต่างประเทศ หลังจากทราบข่าวการแถลงข่าวของ เชน ทำให้ณภัทรต้องยอมแต่งงาน โดยมีข้อแม้ว่าถ้าเด็กเป็นผู้ชาย เชนจะได้ลูกไป แต่ถ้าเป็นผู้หญิง ลูกจะตกเป็นของเธอ
และด้วยความดีและความเอาใจใส่ของเชน ทำให้ณภัทรเริ่มที่จะใจอ่อนกับเชนมากขึ้น ถึงแม้ว่าระหว่างนั้นจะมีทั้ง จัสมิน และ มาร์ค มาเป็นอุปสรรคและสร้างความระหองระแหง ให้กับความรักของเขาทั้งสองอยู่เสมอ แต่ด้วยเหตุการณ์หลาย ๆ อย่าง ทำให้เขาทั้งสองเกิด ความเข้าใจผิดกัน จนณภัทรประกาศว่าจะแต่งงานกับมาร์ค หลังจากคลอดลูก
ณภัทรได้ลูกสาว ทำให้เชนไม่กล้าที่จะเข้าไปหาณภัทรอีก เพราะสัญญาที่ให้ไว้ และเข้าใจว่าณภัทรกำลังจะแต่งงานกับมาร์ค ทำให้เชนตัดสินใจไปอยู่ต่างประเทศ เพื่อเป็นการตัดใจจากณภัทรและลูก และเขาได้จัดนิทรรศการภาพถ่าย "อุ้มรัก" เพื่อแสดงความรักที่เขามีทั้งหมดต่อณภัทรและลูก ในวันเดินทาง ณภัทรได้มีโอกาสมาดูนิทรรศการ และได้เจอเชนอีกครั้ง ณภัทรจึงขอร้องให้เชนกลับมาอยู่ด้วยกันอีกครั้ง จึงทำให้ทั้งเขาและเธอกลับมาเป็นครอบครัวที่มีความสุขอีกครั้งหนึ่ง โดยมีน้องโฟโต้เป็นโซ่ทองคล้องใจของเค้าทั้งสอง
นักแสดง

ธีรเดช วงศ์พัวพันธ์ รับบท ราเชนทร์
แอน ทองประสม รับบท ณภัทร
วริษฐ์ ทิพโกมุท รับบท มาร์ค
เจมี่ บูเฮอร์ รับบท แอนนา
กรรชัย กำเนิดพลอย รับบท ช๊วน
ภัคจีรา วรรณสุทธิ์ รับบท หนูนา
ชนกวนันท์ รักชีพ รับบท จัสมิน
สุรพันธ์ ชาวปากน้ำ รับบท ราเมศ
ภคมน จึงไพศาล รับบท กุ้ง
ดวงใจ หทัยกาญจน์ รับบท รัศมี (ป้าหมี)
มอริส เค รับบท เจ๊ขนุน
กฤตย์ อัทธเสรี รับบท หมอวรวิทย์ (อาหมอ)
วาสนา สิทธิเวช รับบท แม่แก้ว
วัชระ ปานเอี่ยม รับบท ลุงทองใบ
ณัฏฐ์ เทพหัสดิน ณ อยุธยา รับบท วิวัฒน์ (นักแสดงรับเชิญ)
ราเชนทร์ หรือ ราเชน

ชื่อพระเอกของเรื่องที่ว่าคือ ราเชนทร์ *ไม่ทราบนามสกุล ตามในวีดิทัศน์ละครใช้คำว่าราเชน โดยไม่มีตัวการันต์ต่อท้ายคำว่าเชน